720-сон 13.11.2025. Озиқ-овқат ва қишлоқ хўжалиги маҳсулотларига санитария-эпидемиологик хулоса бериш бўйича давлат хизматини кўрсатишнинг маъмурий регламентини тасдиқлаш тўғрисида
Hujjat turi: unknown | Qabul qilgan organ: unknown

Озиқ-овқат ва қишлоқ хўжалиги маҳсулотларига санитария-эпидемиологик хулоса бериш бўйича давлат хизматини кўрсатишнинг маъмурий регламентини тасдиқлаш тўғрисида
1-ИЛОВА
Озиқ-овқат ва қишлоқ хўжалиги маҳсулотларига санитария-эпидемиологик хулоса бериш бўйича давлат хизматини кўрсатишнинг МАЪМУРИЙ РЕГЛАМЕНТИ
1-боб. Умумий қоидалар
2-боб. Давлат хизматини кўрсатиш учун ҳужжатларни қабул қилиш тартиби
3-боб. Ваколатли орган томонидан махсус экспертиза ўтказиш тартиби
4-боб. Санитария-эпидемиологик хулосани бериш тартиби
5-боб. Санитария-эпидемиологик хулосани беришни рад этиш
6-боб. Санитария-эпидемиологик хулосани қайта расмийлаштириш
7-боб. Санитария-эпидемиологик хулосанинг амал қилиши муддатини тўхтатиб туриш, тугатиш ва уни бекор қилиш
8-боб. Санитария-эпидемиологик хулосалар реестри
9-боб. Якунловчи қоидалар
1-ИЛОВА
Санитария-эпидемиологик хулосани бериш бўйича давлат хизматини кўрсатиш СХЕМАСИ
2-ИЛОВА
Ўзбекистон Республикаси Ҳукуматининг ўз кучини йўқотган деб ҳисобланаётган айрим қарорлари РЎЙХАТИ
Ўзбекистон Республикаси Вазирлар Маҳкамасининг қарори, 13.11.2025 йилдаги 720-сон
Ўзбекистон Республикаси Вазирлар Маҳкамасининг
қарори
Озиқ-овқат ва қишлоқ хўжалиги маҳсулотларига санитария-эпидемиологик хулоса бериш бўйича давлат хизматини кўрсатишнинг маъмурий регламентини тасдиқлаш тўғрисида
Ўзбекистон Республикаси Президентининг «Маъмурий ислоҳотлар доирасида адлия органлари ва муассасаларининг масъулиятини янада ошириш ҳамда ихчам бошқарув тизимини шакллантириш тўғрисида» 2024 йил 24 майдаги ПФ-80-сон
Фармони
ижросини таъминлаш мақсадида Вазирлар Маҳкамаси қарор қилади:
1. Ўзбекистон Республикаси Президентининг 2024 йил 24 майдаги ПФ-80-сон
Фармони
билан тасдиқланган 2024 йилда давлат хизматлари марказлари ва Ягона интерактив давлат хизматлари портали орқали жорий этиладиган давлат хизматлари рўйхатида Ўзбекистон Республикасида ишлаб чиқариладиган ва четдан олиб келинадиган озиқ-овқат маҳсулотларига, уларни ишлаб чиқариш воситаларига ва халқ истеъмоли молларига санитария-эпидемиологик хулоса бериш хизматини жорий қилиш белгилангани маълумот учун қабул қилинсин.
2. Қуйидагиларни назарда тутувчи Озиқ-овқат ва қишлоқ хўжалиги маҳсулотларига санитария-эпидемиологик хулоса бериш бўйича давлат хизматини кўрсатишнинг маъмурий регламенти
1-иловага
мувофиқ тасдиқлансин:
давлат хизматини кўрсатиш, санитария-эпидемиология экспертизасини ўтказиш тартиби;
санитария-эпидемиологик хулоса бериш, уни ўзгартириш ва қайта расмийлаштириш, хулосанинг амал қилиши муддатини тўхтатиб туриш, тугатиш ва бекор қилиш тартиби;
Санитария-эпидемиологик хулосалар реестрини юритиш.
3. Соғлиқни сақлаш вазирлиги:
а) Рақамли технологиялар вазирлиги ҳамда Адлия вазирлиги билан биргаликда 2026 йил 1 январдан бошлаб ушбу қарор билан тасдиқланган Регламентга мувофиқ давлат хизматининг давлат хизматлари марказлари ва Ягона интерактив давлат хизматлари портали (кейинги ўринларда — ЯИДХП) орқали кўрсатилишини таъминласин;
ЯИДХПда давлат хизмати кўрсатилишининг ҳар бир босқичида мурожаатларнинг кўриб чиқилишини кузатиб бориш тартибини жорий этсин;
б) манфаатдор вазирлик ва идоралар билан биргаликда икки ой муддатда ўзлари қабул қилган норматив-ҳуқуқий ҳужжатларни ушбу қарорга мувофиқлаштирсин.
4. Адлия вазирлиги давлат органлари ва бошқа ташкилотлар томонидан ушбу қарорга мувофиқ давлат хизмати кўрсатилишининг белгиланган тартибига риоя этилиши устидан доимий назорат ўрнатсин.
5. Ўзбекистон Республикаси Ҳукуматининг
2-иловага
мувофиқ айрим қарорлари ўз кучини йўқотган деб ҳисоблансин.
6. Ушбу қарорнинг бажарилишини назорат қилиш Ўзбекистон Республикаси соғлиқни сақлаш вазири А.А. Худаяров ва адлия вазири А.Ж. Ташкулов зиммасига юклансин.
Ўзбекистон Республикасининг Бош вазири А. АРИПОВ
Тошкент ш.,
2025 йил 13 ноябрь,
Вазирлар Маҳкамасининг 2025 йил 13 ноябрдаги 720-сон
қарорига
1-ИЛОВА
Озиқ-овқат ва қишлоқ хўжалиги маҳсулотларига санитария-эпидемиологик хулоса бериш бўйича давлат хизматини кўрсатишнинг
МАЪМУРИЙ РЕГЛАМЕНТИ
1-боб. Умумий қоидалар
1. Ушбу Регламент тадбиркорлик субъектларига (юридик шахс ва якка тартибдаги тадбиркорлар) давлат хизматлари марказлари ва Ўзбекистон Республикаси Ягона интерактив давлат хизматлари портали (кейинги ўринларда — ЯИДХП) орқали озиқ-овқат ва қишлоқ хўжалиги маҳсулотларига санитария-эпидемиологик хулоса бериш бўйича давлат хизматини кўрсатиш тартибини белгилайди.
2. Санитария-эпидемиологик хулоса Вазирлар Маҳкамасининг 2021 йил 30 январдаги 43-сон қарори билан тасдиқланган Санитария-эпидемиологик хулоса мажбурий тартибда олиниши лозим бўлган озиқ-овқат ва қишлоқ хўжалиги маҳсулотлари
рўйхатидаги
маҳсулотларга берилади.
3. Ушбу Регламентда қуйидаги асосий тушунчалар қўлланилади:
ариза берувчи —
озиқ-овқат ва қишлоқ хўжалиги маҳсулотларига санитария-эпидемиологик хулоса бериш бўйича давлат хизматини кўрсатишни сўраб мурожаат қилган тадбиркорлик субъектлари (юридик шахс ва якка тартибдаги тадбиркорлар);
ваколатли орган
— аккредитациядан ўтган лабораторияга эга бўлган Ўзбекистон Республикаси Соғлиқни сақлаш вазирлиги ҳузуридаги Санитария-эпидемиологик осойишталик ва жамоат саломатлиги қўмитаси, унинг ҳудудий бошқармалари ва туман (шаҳар) бўлимлари;
махсус экспертиза
— аҳолининг ва алоҳида шахсларнинг соғлиғи ҳамда касалланиш ҳолатини махсус экспертиза қилишнинг санитария-гигиеник турлари ва бошқа турлари, шунингдек, лойиҳа ҳужжатлари, техник ҳужжатлар ҳамда бошқа ҳужжатларнинг, ускуналар, асбоблар ҳамда аппаратларнинг, кимёвий моддалар, турли бирикмалар, материаллар ва муҳитларнинг, озиқ-овқат хомашёси ва маҳсулотларининг, саноат буюмлар, радиоактив материаллар, радиациявий техниканинг экспертизалари давлат санитария назоратини амалга оширувчи органлар, Санитария-эпидемиологик осойишталик ва жамоат саломатлиги қўмитаси муассасалари, илмий-тадқиқот, олий таълим муассасалари ҳамда бошқа ташкилотлар томонидан ариза берувчининг маблағлари ҳисобидан ўтказиладиган экспертиза;
санитария-эпидемиологик хулоса
— озиқ-овқат ва қишлоқ хўжалиги маҳсулотларининг санитария қоидаларига, нормаларига ва гигиена нормативларига (кейинги ўринларда — санитария қоидалари) мувофиқлигини тасдиқловчи ҳужжат.
4. Санитария-эпидемиологик хулоса уч йил муддатга берилади.
Четдан олиб келинаётган маҳсулотга санитария-эпидемиологик хулоса маҳсулотнинг яроқлилик даврига, яроқлилик муддатига эга бўлмаган маҳсулотга эса — муддати кўрсатилмасдан берилади.
Айнан бир хил товарларга бир ташқи савдо шартномаси (контракти) доирасида санитария-эпидемиологик хулоса бир календарь йилдан ошмаган муддатга бир маротаба берилади.
5. Четдан олиб кирилаётган озиқ-овқат маҳсулотларининг ёрлиқларида қайд этилган маҳсулотнинг яроқлилик муддатлари Ўзбекистон Республикасида амал қилувчи соҳага оид норматив ҳужжатларда қайд этилган яроқлилик муддатларидан фарқ қилган тақдирда, аккредитациядан ўтган лаборатория томонидан уларнинг қайд этилган яроқлилик муддатига мувофиқлиги ва хавфсизлик кўрсаткичларига синовлар ўтказилиб, ижобий баҳоланганидан сўнг республика ҳудудига олиб киришга рухсат этилади.
6. Болалар учун мўлжалланган озиқ-овқат маҳсулотлари, энергетик ичимликлар аккредитациядан ўтган лабораториялар томонидан токсикологик синовлардан ўтказилиб, хавфсизлик кўрсаткичлари бўйича ижобий баҳоланганидан сўнг республика ҳудудига олиб кирилишига рухсат этилади.
7. Санитария-эпидемиологик хулоса санитария қоидалари ҳамда техник жиҳатдан тартибга солиш соҳасидаги норматив ҳужжатлари бўлган маҳсулот турларига берилади.
8. Санитария-эпидемиологик хулоса қуйидаги ҳолатларда олиниши лозим:
янги маҳсулотларни ишлаб чиқариш йўлга қўйилганда;
ишлаб чиқарилаётган маҳсулот таркиби ўзгарганда;
маҳсулотларни ишлаб чиқариш технологик жараёнининг конструкциялари, жамланмалари ўзгарганда;
тажриба учун ишлаб чиқарилган маҳсулотларга;
республика ҳудудига олиб кириладиган озиқ-овқат ва қишлоқ хўжалик маҳсулотларига;
маҳсулот ишлаб чиқариш учун берилган санитария-эпидемиологик хулосанинг амал қилиш муддати тугаганда.
9. Бир-бирини такрорловчи синовлар ўтказилишининг олдини олиш мақсадида аккредитациядан ўтган лабораториялар томонидан бошқа аккредитациядан ўтган лабораторияларнинг синов натижалари тан олинади.
10. Давлат хизматлари марказлари ва ваколатли орган ўртасидаги ахборот алмашинуви электрон рақамли имзони (кейинги ўринларда — ЭРИ) мажбурий тартибда қўллаш орқали фақат идоралараро электрон ўзаро боғланиш ёрдамида амалга оширилади.
11. Санитария-эпидемиологик хулосани бериш бўйича давлат хизмати ушбу Регламентга
1-иловага
мувофиқ схема асосида кўрсатилади.
2-боб. Давлат хизматини кўрсатиш учун ҳужжатларни қабул қилиш тартиби
12. Ариза берувчи давлат хизматидан фойдаланиш учун Давлат хизматлари марказига ўзи келиб мурожаат этади ёки давлат хизматидан электрон тарзда фойдаланиш учун ЯИДХПда рўйхатдан ўтади.
Сўровнома ЯИДХП орқали дам олиш ва байрам кунларидан қатъи назар, ҳар куни 24 соат давомида юборилиши мумкин.
Бунда сўровнома иш вақтидан кейин ёки дам олиш ва байрам кунлари тушганда, календарь бўйича навбатдаги иш куни ваколатли органга тушган ва улар томонидан қабул қилинган кун ҳисобланади.
Ариза берувчи ёки унинг номидан мурожаат қилиш ҳуқуқига эга бўлган шахс ўзи келиб мурожаат этган тақдирда, Давлат хизматлари маркази ходими ариза берувчи номидан, ЯИДХП орқали мурожаат этган тақдирда эса, ариза берувчи мустақил равишда ушбу Регламентга
2-иловага
мувофиқ шаклда сўровномани электрон шаклда тўлдиради.
13. Сўровномага қуйидаги ҳужжатлар PDF, PNG ёки JPEG форматда, уларнинг асл нусхаларидан олинган ҳолда илова қилинади:
а) ишлаб чиқариладиган озиқ-овқат маҳсулотларига:
технологик йўриқномаси ва рецептураси;
ваколатли органга тегишли бўлмаган ва бошқа лабораториялар томонидан аккредитациядан ўтказилган озиқ-овқат маҳсулотлари учун синов баёнлари — синовлар ариза берилгунга қадар сўнгги бир ҳафта мобайнида ўтказилганда;
б) четдан олиб келинаётган маҳсулотларга:
айнан бир хил маҳсулот бир ташқи савдо шартномаси (контракти) доирасида четдан олиб келинаётган ҳолларда, ушбу ташқи савдо шартномаси (контракти) нусхаси;
махсус киритиладиган биологик актив моддалар ва озиқ-овқат қўшимчаларини олиб кириш ҳамда ишлаб чиқариш учун рухсатнома, агар уларнинг Ўзбекистон Республикасига олиб кирилиши учун ваколатли орган томонидан токсикология-гигиена жиҳатидан баҳолаш асосида рухсатнома берилган бўлса;
халқаро аккредитациядан ўтган лабораториялар томонидан ўтказилган озиқ-овқат маҳсулотлари учун синов баёнлари;
ариза берувчи ишончнома асосида ҳаракат қилаётганда, нотариал тасдиқланган ишончнома (юридик шахс томонидан берилган ишончнома бундан мустасно).
Тақдим этилган ҳужжатлардаги маълумотларнинг ҳаққонийлигига ариза берувчи масъул ҳисобланади.
14. Четдан олиб келинадиган озиқ-овқат маҳсулотига санитария-эпидемиологик хулоса расмийлаштириб бериш бўйича сўровнома берилаётган вақтда маҳсулотнинг яроқлилик муддати умумий яроқлилик муддатидан 60 фоиздан кам бўлмаслиги шарт (ишлаб чиқарувчи томонидан белгиланган умумий яроқлилик муддатига нисбатан фоизда).
15. Сўровномага зарур маълумотлар киритилгандан сўнг ариза берувчи маълумотларнинг тўғрилигини текширади ва имзоларни идентификация қилишнинг замонавий воситалари (дактилоскопия, электрон имзо, Мобил-ID ва бошқалар) билан тасдиқлайди.
Ариза берувчи ЯИДХП орқали мурожаат этган тақдирда, сўровномани ЭРИ билан тасдиқлаш талаб этилмайди.
16. Давлат хизматини кўрсатиш учун ариза берувчидан базавий ҳисоблаш миқдорининг бир баравари миқдорида йиғим ундирилади.
Давлат хизмати кўрсатилиши учун ЯИДХП орқали мурожаат этилганда, ушбу банднинг биринчи хатбошисида кўрсатилган йиғим суммасининг 90 фоизи ундирилади.
Давлат хизматини кўрсатиш учун йиғим тўлангани ахборот-коммуникация тизимлари орқали тасдиқланади.
17. Йиғимлар суммаси қуйидаги тартибда тақсимланади:
а) Давлат хизматлари марказига мурожаат этилганда:
18 фоизи — Ўзбекистон Республикаси Адлия вазирлигининг Давлат хизматларини ривожлантириш жамғармасига;
0,5 фоизи — «Рақамли ҳукумат лойиҳаларини бошқариш маркази» давлат муассасасининг Иқтисодиёт ва молия вазирлиги Ғазначилик хизмати қўмитасидаги махсус ҳисобварағига (Ягона биллинг тизими орқали тасдиқлангани учун);
қолган маблағлар ваколатли органнинг бюджетдан ташқари махсус жамғармасига;
б) ЯИДХП орқали мурожаат этилганда:
10 фоизи — Ўзбекистон Республикаси Адлия вазирлигининг Давлат хизматларини ривожлантириш жамғармасига;
11,75 фоизи — «Рақамли ҳукумат лойиҳаларини бошқариш маркази» давлат муассасасининг Иқтисодиёт ва молия вазирлиги ҳузуридаги Ғазначилик хизмати қўмитасидаги шахсий ҳисобварағига (шу жумладан, 0,5 фоизи йиғим тўланганлиги Ягона биллинг тизими орқали тасдиқлангани учун);
қолган маблағлар ваколатли органнинг бюджетдан ташқари махсус жамғармасига ўтказилади.
18. Ариза берувчи давлат хизматидан фойдаланишдан уни кўрсатишнинг ҳар қандай босқичида бош тортиш ҳуқуқига эга. Ариза берувчи давлат хизматидан фойдаланишдан бош тортганда, унинг сўровномаси кўрилмасдан қолдирилади. Бунда тўланган йиғим суммаси қайтарилмайди.
19. Ариза берувчи Давлат хизматлари марказига мурожаат этганда, унинг сўровномаси Давлат хизматлари маркази ходими томонидан тўлдирилиб, талабгор томонидан тасдиқлангандан сўнг ўн дақиқада ваколатли органга электрон шаклда юборилади. ЯИДХП орқали мурожаат қилинганда эса, сўровнома автоматик тарзда ваколатли органга юборилади.
20. Ваколатли орган сўровнома келиб тушгандан сўнг бир иш кун ичида сўровномада ва (ёки) ҳужжатларда хато-камчиликлар бўлмаса ҳамда тўлиқ тақдим этилган бўлса, махсус экспертиза ўтказилиши учун Ўзбекистон Республикаси Соғлиқни сақлаш вазирлиги томонидан Иқтисодиёт ва молия вазирлиги билан келишилган ҳолда белгиланадиган тарифлар бўйича шакллантирилган инвойс рақамини Давлат хизматлари марказига ёки ЯИДХП орқали электрон шаклда юборади.
21. Инвойс ариза берувчига юборилганидан кейин унда кўрсатилган тўлов уч календарь кун ичида тўлиқ тўланмаган тақдирда, ваколатли орган махсус экспертиза ўтказишни рад этади.
22. Ваколатли орган томонидан тақдим этилган инвойс рақамига асосан озиқ-овқат ва қишлоқ хўжалиги маҳсулотларига санитария-эпидемиологик хулоса бериш бўйича тўловлар ариза берувчи томонидан тўланади.
23. Тўлов суммаси ушбу Регламентнинг
17-бандида
белгиланган тартибда тақсимланади.
24. Ариза берувчи томонидан сўровномада нотўғри маълумотлар кўрсатилганда, ушбу Регламентнинг
13-бандида
белгиланган ҳужжатлар тўлиқ илова қилинмаганда, ваколатли орган камчиликларни ва уларни бартараф этиш мумкин бўлган муддатни кўрсатган ҳолда Давлат хизматлари марказига ёки ЯИДХП орқали мурожаат этилганда — ариза берувчига хабарнома юборади.
Хабарномада кўрсатилган муддат камчиликларни бартараф этиш учун зарур бўладиган вақтга мутаносиб бўлиши, лекин беш иш кунидан ортиқ бўлмаслиги лозим.
Сўровноманинг такроран кўриб чиқилгани учун ушбу Регламентнинг
16-бандида
белгиланган йиғим ундирилмайди.
Хабарномада кўрсатилмаган янги асослар билан сўровномани қабул қилишни рад этишга йўл қўйилмайди.
Ариза берувчи камчиликларни бартараф этиш хабарномасида кўрсатилган муддат ўтгандан кейин мурожаат қилган тақдирда, сўровнома янги топширилган ҳисобланади ва ваколатли орган томонидан умумий асосларда кўриб чиқилади.
Бунда ариза берувчининг дастлабки мурожаатига камчиликларни бартараф этиш хабарномаси юборилганлигини инобатга олган ҳолда, кейинги мурожаатига камчиликларни бартараф этиш хабарномаси юборилишига йўл қўйилмайди.
3-боб. Ваколатли орган томонидан махсус экспертиза ўтказиш тартиби
25. Инвойсда белгиланган тўлов ариза берувчи томонидан тўлиқ тўланганидан кейин ваколатли орган томонидан уч иш куни ичида белгиланган тартибда маҳсулот ишлаб чиқариш корхонаси ёки маҳсулот сақланаётган объектнинг санитария қоидаларига мувофиқлиги юзасидан махсус экспертиза ўтказиш ҳамда лаборатория синовлари учун маҳсулотлардан намуналар олиш учун масъул санитария врач(лар)и (кейинги ўринларда — масъул санитария врачи) тайинланади.
Масъул санитария врачи бир иш куни ичида белгиланган тартибда маҳсулот ишлаб чиқариш корхонаси ёки маҳсулот сақланаётган объектни санитария қоидаларига мувофиқлиги юзасидан жойига чиққан ҳолда ўрганади ҳамда санитария-эпидемиологик текширув ўтказилгани ҳақида далолатнома расмийлаштириб, озиқ-овқат ва қишлоқ хўжалиги маҳсулотларидан намуналар олиш бўйича далолатнома тузади ва лабораторияга намуна тақдим этади.
26. Махсус экспертиза ўтказилишида маҳсулот бўйича тақдим этилган ҳужжатларнинг маҳсулотларга мувофиқлиги таққосланади.
Шунингдек, маҳсулотларни ташишда қўлланадиган транспорт воситасининг санитария ҳолати (маҳсулот ташиш учун ихтисослаштирилгани, сақлаш режимига риоя қилиниши, маҳсулот ташиш учун яратилган шароит) ва маҳсулотларни сақлаш шароитларига ҳам баҳо берилади.
27. Маҳсулот идишлари, қадоқ материалларининг ҳолати бўйича қуйидагилар ўрганилади:
номи, шифри, нави, ТИФ ТН коди;
маҳсулот ишлаб чиқарувчининг номи;
истеъмолга яроқлилик ва ишлаб чиқарилган муддати (яроқлилик муддати тугаган маҳсулотлар махсус экспертизадан ўтказилмайди);
техник жиҳатдан тартибга солиш соҳасидаги норматив ҳужжатларнинг рўйхат рақамлари;
маҳсулотларни сақлаш шароити, бузилиш аломатлари, зарарлангани, бегона ҳидларнинг бор ёки йўқлиги;
қадоқланган маҳсулотнинг бутлиги;
озиқ-овқат маҳсулотларини ташиш, қадоқлаш материаллари, ёрдамчи материаллар хавфсизлик кўрсаткичларининг санитария қоидалари, нормалари ва гигиена нормаларига жавоб бериши.
28. Маҳсулот ишлаб чиқариш корхонаси ёки маҳсулот сақланаётган объектнинг санитария қоидаларига мувофиқлиги ёки мувофиқ эмаслиги тўғрисида ушбу Регламентга
3-иловага
мувофиқ шаклда санитария-эпидемиологик текширув ўтказилганлиги ҳақида икки нусхада белгиланган тартибда далолатнома расмийлаштирилади.
29. Масъул санитария врачи томонидан маҳсулот намунасини йўналиши бўйича санитария-гигиена, радиацион гигиена, бактериология, вирусология, паразитология синовлари учун техник жиҳатдан тартибга солиш соҳасидаги норматив ҳужжатларда белгиланган миқдорда олади ва маҳсулот эгаси ёки унинг вакили иштирокида ушбу Регламентга
4-иловага
мувофиқ шаклда озиқ-овқат маҳсулотларидан намуналар олиш бўйича икки нусхада далолатнома расмийлаштиради.
Озиқ-овқат маҳсулотларидан намуналар олиш бўйича далолатнома масъул санитария врачи ва маҳсулот эгаси ёки унинг вакилининг шахсий имзоси билан имзоланади. Унинг бир нусхаси маҳсулот эгаси ёки унинг вакилига топширилади.
30. Масъул санитария врачи томонидан намуналар тоза идишга жойланади, сурғучланади ва озиқ-овқат маҳсулотларидан намуналар олиш бўйича далолатноманинг бир нусхасини ҳамда маҳсулот намунасини аккредитациядан ўтган лабораторияга тақдим қилинади.
Бактериологик синовлар учун олинган намуналар стерилланган идишда ёки оригинал ўрамда жўнатилади.
31. Олинган намуналар маҳсулот партиясини тўлиқ равишда акс эттириши лозим.
32. Тури бир хил, нави ва номланиши бир хил, бир сменада ишлаб чиқарилган ва технологик жиҳатдан бир хил ишловдан ўтган маҳсулот бир хил партия ҳисобланади.
Битта ишлаб чиқариш объектида тайёрланган, маълум ҳажм ва оғирликдаги, бир хил юк хати ва сифат сертификатига эга бўлган маҳсулот бир хил юк партияси ҳисобланади.
33. Бир неча турдаги маҳсулотларга хулоса бериш даврида санитария врачи тақдим этилган ҳужжатлар ва маҳсулотларни ўрганиб чиқиб, тури, нави, таркиби ва номланиши бир хил, бир сменада ишлаб чиқарилган, технологик жиҳатдан бир хил ишловдан ўтган, битта юк хатига эга бўлган маҳсулотлардан умумлаштириш йўли билан лаборатория синовлари ўтказиш учун намуналар олиши мумкин.
Мазкур талаб консерваланган озиқ-овқат маҳсулотлари, болалар учун мўлжалланган озиқ-овқат маҳсулотлари, озуқавий қўшимчалар, овқатга қўшиладиган биологик фаол қўшимчаларга нисбатан татбиқ этилмайди.
34. Маҳсулотлар тури бўйича санитария қоидалари ҳамда техник жиҳатдан тартибга солиш соҳасидаги норматив ҳужжатларда белгиланган талаблардан келиб чиққан ҳолда, хавфсизлик кўрсаткичлари бўйича лаборатория мутахассислари (бактериолог, токсиколог, вирусолог, санитария-гигиеник, паразитолог, кимё, радиолог) томонидан 10 иш куни ичида синовлар ўтказилади.
35. Маҳсулотларнинг хавфсизлик кўрсаткичлари санитария қоидалари ҳамда техник жиҳатдан тартибга солиш соҳасидаги норматив ҳужжатларда кўрсатилган усуллар бўйича аниқланади.
36. Тез бузилувчи маҳсулотлардан олинган намуна бўйича 2 соатлик муддат ичида синов бошланиши лозим.
37. Лаборатория синовлари ўтказилгандан сўнг маҳсулотлар қолдиғи 10 кун муддатгача лабораторияда сақланади, тез бузилувчи маҳсулотлар эса, яроқлилик муддати тугаганда йўқ қилинади.
38. Намуна қолдиқлари синов натижалари берилгунга қадар сақланиб, сўнг лаборатория раҳбари рухсати билан белгиланган тартибда йўқ қилинади.
Текширилган озиқ-овқат намуналарининг қолдиғи маҳсулот эгасига қайтарилмайди.
39. Ўтказилган синовларнинг, лаборатория текширувларининг ҳаққонийлиги ва сифатлилигига синовлар ўтказган лаборатория жавобгар ҳисобланади.
40. Ўтказилган лаборатория синови баённомаси синов ўтказилган маҳсулотнинг партиясига тааллуқли бўлади.
4-боб. Санитария-эпидемиологик хулосани бериш тартиби
41. Маҳсулот намуналарининг лабораториядаги синов натижалари асосида ушбу Регламентга
5-иловага
мувофиқ шаклда икки нусхада маҳсулот намуналарини текшириш баённомаси расмийлаштирилади ҳамда бир нусхаси масъул санитария врачига тақдим қилинади.
Озиқ-овқат ва қишлоқ хўжалиги маҳсулотлари санитария қоидалари, техник жиҳатдан тартибга солиш соҳасидаги норматив ҳужжатлар, бошқа ҳужжатларга мувофиқ деб топилганда масъул санитария врачи томонидан ахборот тизимига, ушбу Регламентга
6-иловага
мувофиқ шаклда санитария-эпидемиологик хулосани электрон шаклда жойлаштирилади.
42. Лаборатория синови баённомаси, санитария-эпидемиологик текширув ўтказилгани ҳақидаги далолатномалар маҳсулотнинг инсон ҳаёти ва соғлиғи учун хавфсизлик кўрсаткичлари талабларига мувофиқлиги тўғрисида санитария-эпидемиологик хулоса бериш учун асос бўлади.
43. Ваколатли орган санитария-эпидемиологик хулосани QR-код (матрик штрихли код) орқали тасдиқлайди ҳамда бир иш кунида Давлат хизматлари марказига, ЯИДХП орқали мурожаат этилганда эса ариза берувчининг шахсий кабинетига юборади.
44. Давлат хизматлари маркази санитария-эпидемиологик хулоса ва унга илова қилинган ҳужжатлар келиб тушгандан сўнг бир соат ичида уни ариза берувчининг электрон манзилига юборади ва ариза берувчини бу ҳақида ахборот-коммуникация тизими орқали хабардор қилади.
Ариза берувчи ўзи келиб мурожаат қилган тақдирда, унинг сўровига кўра, Давлат хизматлари маркази ариза берувчига санитария-эпидемиологик хулоса ва унга илова қилинган ҳужжатларни электрон ёки қоғоз шаклида тақдим этиши мумкин.
5-боб. Санитария-эпидемиологик хулосани беришни рад этиш
45. Ўтказилган лаборатория синовлари натижасига кўра Ўзбекистон Республикаси ҳудудида ишлаб чиқарилган ёки четдан олиб келинаётган маҳсулотлар истеъмол қилишга ҳамда фойдаланишга яроқсиз деб топилган тақдирда, масъул санитария врачи томонидан бир иш кунида икки нусхада санитария-эпидемиологик текширув ўтказилгани ҳақида далолатнома тузилади.
Бунда маҳсулотни ишлаб чиқарувчи ёки уни олиб келувчи тўғрисидаги маълумотлар, маҳсулотининг қаердан келтирилгани, номи ва тури, оғирлиги, миқдори, тўплами, ишлаб чиқарилган санаси, яроқлилик муддати, маҳсулотининг қадоқ тури, ушбу маҳсулотнинг техник жиҳатдан тартибга солиш соҳасидаги норматив ҳужжатларга номувофиқлиги кўрсатилади.
46. Тузилган санитария-эпидемиологик текширув ўтказилгани ҳақида далолатнома ва ҳужжатлар тўплами PDF форматда масъул санитария врачи томонидан ваколатли органнинг ахборот тизимига жойлаштирилганидан сўнг ваколатли орган санитария-эпидемиологик текширув ўтказилгани ҳақида далолатнома асосида икки иш куни ичида истеъмолга яроқсиз деб топилган озиқ-овқат маҳсулотини ишлаб чиқариш, ундан фойдаланиш ёки республикага олиб киришни тақиқлаш тўғрисида қарор қабул қилади.
47. Истеъмолга яроқсиз деб топилган маҳсулот турига қараб, тегишли ташкилотлар билан келишган ҳолда қайта ишлаш ёки йўқ қилиш усули ва шартлари белгиланади. Истеъмолга яроқсиз деб топилган маҳсулотдан қайта ишлашда фойдаланиш ёки уни йўқ қилиш усуллари ва шартлари ваколатли орган, Ўзбекистон Республикаси Экология, атроф-муҳитни муҳофаза қилиш ва иқлим ўзгариши вазирлиги, Қишлоқ хўжалиги вазирлиги томонидан белгиланади.
Ўзбекистон Республикаси ҳудудига четдан олиб келинаётган маҳсулот истеъмол қилишга ёки фойдаланишга яроқсиз деб топилган тақдирда, юк эгаси озиқ-овқат маҳсулотини қонунчиликда белгиланган тартибда Ўзбекистон Республикаси божхона ҳудудидан олиб чиқиб кетиш ҳуқуқига эга.
Истеъмолга яроқсиз деб топилган маҳсулот қайта ишлашда фойдаланиш ёки йўқ қилишга қадар алоҳида жойда (резервуарда), ҳисобда тўплами, ишлатиш (қайта ишлаш) ёки йўқ қилиш усуллари ва шартлари аниқ кўрсатилган ҳолда сақланиши шарт.
Истеъмолга ёки фойдаланиш учун яроқсиз деб топилган маҳсулотнинг тўлиқ сақланиши учун масъулият маҳсулот эгаси зиммасига юкланади.
Истеъмолга яроқсиз деб топилган маҳсулотни белгиланган тартибда махсус экспертиза қилиш, йўқ қилиш усуллари ва шартларини белгилаш, қайта ишлаш, сақлаш, ташиш, йўқ қилиш ёки Ўзбекистон Республикаси божхона ҳудудидан олиб чиқиб кетиш билан боғлиқ харажатлар маҳсулот эгасининг ҳисобидан амалга оширилади.
48. Қуйидагилар санитария-эпидемиологик хулосани беришни рад этиш учун асос ҳисобланади:
санитария-эпидемиологик хулоса расмийлаштириб бериш вақтида озиқ-овқат маҳсулотининг яроқлилик муддати 60 фоиздан кам бўлганида (ишлаб чиқарувчи томонидан белгиланган умумий яроқлилик муддатига нисбатан фоизда);
четдан олиб келинаётган маҳсулотларнинг халқаро аккредитациядан ўтган лабораториялар томонидан ўтказилган озиқ-овқат маҳсулотлари учун синов баённомалари бўлмаса;
ваколатли органга тегишли бўлмаган бошқа аккредитация қилинган лабораториялар томонидан ўтказилган озиқ-овқат маҳсулотлари учун синов баённомалари бўлмаса;
лаборатория синовларининг салбий натижалари;
озиқ-овқат маҳсулоти сифатида ишлатилмайдиган (уруғлик, кўпайтириш, селекция, декорация, ҳайвонлар учун озуқа ва лаборатория учун реактив), кўргазма ва ўз эҳтиёжи учун ҳамда лаборатория синовларини ўтказишга етмайдиган миқдорда олиб келинган тақдирда.
Давлат хизматини кўрсатиш ушбу бандда кўрсатилмаган бошқа асосларга, шу жумладан, мақсадга мувофиқ эмас деган сабабларга кўра рад этишга йўл қўйилмайди.
49. Санитария-эпидемиологик хулоса беришни рад этиш ҳақида қарор қабул қилинганда, ваколатли орган ушбу Регламентга
7-иловага
мувофиқ шаклда QR-код қўйилган хабарномани санитария-эпидемиология экспертизасини ўтказишни рад этишнинг аниқ асосларини қонунчилик ҳужжатлари билан асослаган ва камчиликлар ҳамда етишмаётган ҳужжатларни кўрсатган, шунингдек, уларни бартараф этиш бўйича тавсиялар ишлаб чиққан ҳолда расмийлаштиради ва Давлат хизматлари марказига (ўзи келиб мурожаат этган тақдирда), ЯИДХП орқали мурожаат этилганда эса ариза берувчининг шахсий кабинетига юборади.
6-боб. Санитария-эпидемиологик хулосани қайта расмийлаштириш
50. Қуйидаги ҳолларда санитария-эпидемиологик хулоса қайта расмийлаштирилади:
юридик шахс қайта ташкил этилганда, ташкилий-ҳуқуқий шакли ўзгартирилганда;
юридик шахс номи ёки жойлашган ери (почта манзили) ўзгарганда;
якка тартибдаги тадбиркорнинг (жисмоний шахс) унга давлат рўйхатидан ўтказилгани ҳақида берилган гувоҳномада кўрсатилган фамилияси, исми, отасининг исми ёки фаолият кўрсатадиган жойи ўзгарганда.
Бунда мазкур асосларни тасдиқловчи маълумотлар ваколатли орган томонидан «Рақамли ҳукумат» тизими идоралараро интеграциялашув платформаси орқали сўраб олинади ҳамда ариза берувчидан ушбу маълумотларни талаб қилиш тақиқланади.
Ариза берувчи ушбу бандда кўрсатиб ўтилган асослар юзага келгандан сўнг беш иш куни ичида ушбу Регламентнинг
2-бобида
белгиланган тартибда мурожаат қилиши шарт.
Янги ташкил этилган юридик шахсни давлат рўйхатидан ўтказиш санасида санитария-эпидемиологик хулосага эга бўлган ариза берувчи юридик шахслар қўшиб юборилган тақдирда, санитария-эпидемиологик хулосани ушбу бандда назарда тутилган тартибда қайта расмийлаштириш мумкин.
51. Юридик шахс ёки якка тартибдаги тадбиркорнинг фаолиятни амалга ошириш жойига нисбатан берилган санитария-эпидемиологик хулосага ушбу шахснинг фаолиятни амалга ошириш манзили ўзгарганда, ариза берувчининг сўровномаси асосида ваколатли орган томонидан ўзгартириш киритилади.
52. Санитария-эпидемиологик хулоса ваколатли орган томонидан сўровнома келиб тушганидан сўнг уч иш куни мобайнида қайта расмийлаштириб берилади.
Санитария-эпидемиологик хулосани қайта расмийлаштириш учун тўлов ундирилмайди.
53. Санитария-эпидемиологик хулосага санитария-эпидемиологик хулосани қайта расмийлаштириб бериш учун белгиланган тартибда ўзгартириш киритилади.
Санитария-эпидемиологик хулоса қайта расмийлаштирилганда, ваколатли орган томонидан санитария-эпидемиологик хулосалар реестрига тегишли ўзгартиришлар киритилади.
7-боб. Санитария-эпидемиологик хулосанинг амал қилиши муддатини тўхтатиб туриш, тугатиш ва уни бекор қилиш
54. Санитария-эпидемиологик хулосанинг амал қилиш муддати давомида назорат амалга оширилаётганда ваколатли орган санитария-эпидемиологик хулосанинг амал қилишини ўн иш кунидан ортиқ бўлмаган муддатга тўхтатиб туриш, шунингдек, судга санитария-эпидемиологик хулосанинг амал қилишини 6 ойдан ортиқ бўлмаган муддатга тўхтатиб туриш ёки унинг амал қилишини бекор қилиш ташаббуси билан мурожаат қилиш ҳуқуқига эга.
55. Назоратдаги маҳсулотларни ишлаб чиқариш, тайёрлаш, харид қилиш, қайта ишлаш, етказиб бериш, сақлаш, ташиш ва реализация қилиш билан боғлиқ фаолият натижасида одамларнинг ҳаёти ва соғлиғи учун хавфли бўлган, аҳолининг яшаши ва хўжалик фаолияти билан шуғулланиш, зарар етказиш ёки зарар етказилишининг аниқ хавфи юзага келиши санитария-эпидемиологик хулосанинг амал қилишини белгиланган тартибда тўхтатиб туриш учун асос бўладиган бир марталик қўпол бузилиши ҳисобланади.
56. Санитария-эпидемиологик хулосанинг амал қилишини тўхтатиб туриш, тугатиш, уни бекор қилиш Ўзбекистон Республикасининг «Лицензиялаш, рухсат бериш ва хабардор қилиш тартиб-таомиллари тўғрисида»ги Қонуни
32 — 34-моддаларида
назарда тутилган ҳолларда ва тартибда амалга оширилади.
8-боб. Санитария-эпидемиологик хулосалар реестри
57. Ваколатли орган санитария-эпидемиологик хулосаларнинг электрон реестрини юритади ҳамда Ўзбекистон Республикаси Соғлиқни сақлаш вазирлиги ҳузуридаги Санитария-эпидемиологик осойишталик ва жамоат саломатлиги қўмитасининг расмий веб-саҳифасида жойлаштириб боради.
Санитария-эпидемиологик хулосалар реестрида қуйидаги маълумотлар кўрсатилади:
а) ариза берувчининг номи, ташкилий-ҳуқуқий шакли, ЖШШИР ёки СТИР, жойлашган ери (почта манзили);
б) санитария-эпидемиологик хулосаларнинг рўйхатдан ўтказиш рақами, берилган санаси ва амал қилиш муддати;
в) санитария-эпидемиологик хулосаларни қайта расмийлаштириш, уларнинг амал қилиш муддатини тўхтатиб туриш, тугатиш ва амал қилишини тиклаш, санитария-эпидемиологик хулосани бекор қилишнинг асослари ва санаси.
58. Санитария-эпидемиологик хулосалар реестридаги маълумотлар юридик ва жисмоний шахсларнинг танишиши учун очиқ ҳисобланади.
9-боб. Якунловчи қоидалар
59. Давлат хизматлари марказлари ва ваколатли орган давлат хизматини кўрсатиш жараёнида олинган маълумотларнинг сир сақланишини таъминлайди.
60. Ўзбекистон Республикаси Адлия вазирлиги, унинг ҳудудий бошқармалари ва давлат хизматлари марказлари ушбу Регламент талаблари бажарилиши бўйича ваколатли органнинг фаолияти устидан давлат хизматларини кўрсатиш давомида, шу жумладан, ЯИДХП орқали доимий назорат ва мониторингни амалга оширади.
61. Ариза берувчи давлат хизматини кўрсатишда иштирок этувчи давлат органлари ва бошқа ташкилотлар ходимларининг қарорлари, хатти-ҳаракатлари устидан қонунчилик ҳужжатларида белгиланган тартибда шикоят қилишлари мумкин.
62. Ушбу Регламент талаблари бузилишида айбдор бўлган шахслар қонунчилик ҳужжатларида белгиланган тартибда жавоб берадилар.
Озиқ-овқат ва қишлоқ хўжалик маҳсулотларига санитария-эпидемиологик хулоса бериш бўйича давлат хизматини кўрсатишнинг маъмурий
регламентига
1-ИЛОВА
Санитария-эпидемиологик хулосани бериш бўйича давлат хизматини кўрсатиш
СХЕМАСИ
Босқичлар
Субъектлар
Тадбирлар
Бажариш муддати
1-босқич
Ариза берувчи
(тадбиркорлик субъекти)
Давлат хизматидан фойдаланиш учун Давлат хизматлари марказига ўзи келган ҳолда ёки ЯИДХП орқали мурожаат қилади.
Ўз хоҳишига кўра
2-босқич
1. Давлат хизматлари маркази
1. Давлат хизматлари маркази ходими ариза берувчи номидан тегишли сўровномани тўлдиради ва электрон шаклда ваколатли органга юборади.
1. Сўровнома тўлдирилгандан сўнг 10 дақиқада
2. Ариза берувчи
2. Тегишли сўровномани тўлдиради ва ЯИДХП орқали ваколатли органга юборади.
2. Автоматик тарзда
3-босқич
Ваколатли орган
(Санитария-эпидемиологик осойишталик ва жамоат саломатлиги қўмитаси, унинг ҳудудий бошқармалари ва туман (шаҳар) бўлимлари)
1. Ваколатли орган сўровномада ва (ёки) ҳужжатларда камчиликлар бўлмаса ҳамда тўлиқ тақдим этилган бўлса, санитария-эпидемиология экспертизаси ўтказилиши учун тўлов инвойсини Давлат хизматлари марказига, ЯИДХП орқали мурожаат қилинганда эса ариза берувчининг шахсий кабинетига электрон шаклда юборади.
1. Сўровнома келиб тушгандан сўнг бир иш кунида
2. Инвойс бўйича тўлов тўланганидан сўнг ваколатли орган томонидан махсус экспертиза ўтказиш ҳамда лаборатория синовлари учун маҳсулотлардан намуналар олиш мақсадида масъул санитария врач (лар)ини тайинлайди.
3 иш кунида
3. Масъул санитария врачи жойига чиққан ҳолда маҳсулот ишлаб чиқариш корхонаси ёки маҳсулот сақланаётган объектни ўрганади ва санитария-эпидемиологик текширув ўтказилганлиги ҳақида
ҳамда
озиқ-овқат ва қишлоқ хўжалиги маҳсулотларидан намуналар олиш бўйича далолатномаларни расмийлаштиради, аккредитациядан ўтган лабораторияга далолатноманинг бир нусхаси ва маҳсулот намунасини тақдим қилади.
1 иш кунида
4. Аккредитациядан ўтган лабораториялар
мутахассислари томонидан намуналар бўйича синовлар ўтказилади ҳамда маҳсулотларни текшириш баённомаси расмийлаштириб масъул санитария врачига тақдим этилади.
10 иш кунида
5. Масъул санитария врачи озиқ-овқат ва қишлоқ хўжалиги маҳсулотлари санитария қоидалари, техник жиҳатдан тартибга солиш соҳасидаги норматив ҳужжатларга мувофиқ деб топилганда, ахборот тизимига санитария-эпидемиологик хулосани электрон шаклда жойлаштиради.
1 иш кунида
6. Озиқ-овқат ва қишлоқ хўжалиги маҳсулотлари истеъмолга яроқсиз деб топилганда озиқ-овқат маҳсулотини ишлаб чиқариш, ундан фойдаланиш ёки республикага олиб киришни тақиқлаш тўғрисида қарор қабул қилади.
2 иш кунида
7. Санитария-эпидемиологик хулосани QR-код (матрик штрихли код) орқали тасдиқлайди ҳамда Давлат хизматлари марказига, ЯИДХП орқали мурожаат этилганда эса ариза берувчининг шахсий кабинетига юборади.
1 иш кунида
4-босқич
1. Давлат хизматлари маркази
1. Ариза берувчи ўзи келиб мурожаат қилганда, санитария-эпидемиологик хулосани электрон ёки қоғоз шаклида ариза берувчига тақдим этади.
1 соатда
2. ЯИДХП
2. Санитария-эпидемиологик хулосани ариза берувчининг шахсий кабинетига юборади.
2. Реал вақт режимида
Озиқ-овқат ва қишлоқ хўжалик маҳсулотларига санитария-эпидемиологик хулоса бериш бўйича давлат хизматини кўрсатишнинг маъмурий
регламентига
2-ИЛОВА
НАМУНА
Санитария-эпидемиологик хулоса олиш
учун
СЎРОВНОМА
I. Санитария-эпидемиологик хулоса олиш
учун
:
1. Юридик шахс тўғрисида маълумот:
Юридик шахс номи:
СТИР:
Ташкилий-ҳуқуқий шакли:
Юридик манзили:
Бино ва иншоотнинг жойлашган ери (вилоят, туман, кўча, уй):
Телефон рақами:
Электрон почта манзили (мавжуд бўлганда):
2. Юридик шахснинг вакили тўғрисида маълумот:
Ф.И.О.:
ЖШШИР:
Телефон рақами:
3. Тадбиркорлик субъекти (якка тартибдаги тадбиркор) ҳақидаги маълумот:
Ф.И.О.:
ЖШШИР:
Телефон рақами:
4. Санитария-эпидемиологик хулоса олиш сўралаётган объект ҳақида маълумот
Маҳсулот номи, тури ва партияси:
Маҳсулот ишлаб чиқарилган давлатнинг номи ёки ишлаб чиқариш манзили:
Санитария-эпидемиологик хулоса олиш мақсади
□ ишлаб чиқариш;
□ сотиш;
□ экспорт (бошқа давлатга).
5. Илова қилинадиган ҳужжатлар:
а) ишлаб чиқариладиган озиқ-овқат маҳсулотларига:
технологик йўриқномаси ва рецептураси;
Ўзбекистон Республикасида муқаддам ишлаб чиқарилмаган янги озиқ-овқат қўшимчаларига, махсус қўшиладиган биологик фаол моддаларга, кимёвий моддаларга, биологик воситалар ва материалларга, полимер ва пластик массаларга, атир-упа ва пардоз маҳсулотларига берилган рухсатнома, агар уларнинг Ўзбекистон Республикасига олиб кирилиши учун ваколатли орган томонидан токсикология-гигиена жиҳатидан баҳолаш асосида рухсатнома берилган бўлса;
б) четдан олиб келинаётган маҳсулотларга:
озиқ-овқат маҳсулотлари учун халқаро аккредитациядан ўтган лабораториялар томонидан ўтказилган синов баёнлари;
айнан бир хил маҳсулот бир ташқи савдо шартномаси (контракти) доирасида четдан олиб келинаётган ҳолларда, ушбу ташқи савдо шартномаси (контракти) нусхаси;
Ўзбекистон Республикасига илк бор олиб келинган янги озиқ-овқат қўшимчаларига, махсус қўшиладиган биологик фаол моддаларга, кимёвий моддаларга, биологик воситалар ва материалларга, полимер ва пластик массаларга, атир-упа ва пардоз маҳсулотларига берилган рухсатнома, агар уларнинг Ўзбекистон Республикасига олиб кирилиши учун ваколатли орган томонидан токсикология-гигиена жиҳатидан баҳолаш асосида рухсатнома берилган бўлса;
ариза берувчи ишончнома асосида ҳаракат қилаётганда, нотариал тасдиқланган ишончнома (юридик шахс томонидан берилган ишончнома бундан мустасно).
Изоҳ.
С
ўровномага ҳужжатлар PDF форматда, асл нусхаларидан олинган ҳолда илова қилинади.
II. Санитария-эпидемиологик хулосани қайта расмийлаштириш ва ўзгартириш
учун
:
Санитария-эпидемиологик хулосанинг серияси, рақами ва санаси:
Санитария-эпидемиологик хулосани қайта расмийлаштириш ва ўзгартириш асоси:
*
а) юридик шахс қайта ташкил этилгани;
*
б) ташкилий-ҳуқуқий шакли ўзгартирилгани;
*
в) юридик шахснинг номи ёки жойлашган ери (почта манзили) ўзгаргани;
*
г) якка тартибдаги тадбиркорнинг унга давлат рўйхатидан ўтказилгани ҳақида берилган гувоҳномада кўрсатилган фамилияси, исми, отасининг исми ўзгаргани;
д) юридик шахснинг ёки якка тартибдаги тадбиркорнинг фаолиятни амалга ошириш манзили ўзгаргани
(санитария-эпидемиологик хулосада уни олган юридик шахс ёки якка тартибдаги тадбиркорнинг жойлашган ерига нисбатан талаблар ҳамда шартлар белгиланган бўлса)
.
* Мазкур маълумотлар ваколатли орган томонидан «Электрон ҳукумат» тизими идоралараро интеграциялашув платформаси орқали сўраб олинади ҳамда ариза берувчидан ушбу маълумотларни тасдиқловчи ҳужжатларни талаб қилиш тақиқланади.
Озиқ-овқат ва қишлоқ хўжалик маҳсулотларига санитария-эпидемиологик хулоса бериш бўйича давлат хизматини кўрсатишнинг маъмурий
регламентига
3-ИЛОВА
НАМУНА
Ўзбекистон Республикаси
Соғлиқни сақлаш вазирлиги
__________________________________________________________________________
(муассаса номи)
САНИТАРИЯ-ЭПИДЕМИОЛОГИК ТЕКШИРУВ ЎТКАЗИЛГАНИ ҲАҚИДА
ДАЛОЛАТНОМА
20___ йил «___»____________
__________________
(ҳ
удуд номи
)
Мен, __________________________________________________________________________________________________________________________________________________________________________________________________________________________
(Ф.И.О., лавозими)
____________________________________________________________________________________________________________________________________________________________________________________________________________________________________
(текширув ўтказилган муассаса манзили, қайси ташкилотга қарашлилиги, номи)
____________________________________________________________________________________________________________________________________________________________________________________________________________________________________
(назорат қилинадиган норматив-ҳуқуқий ҳужжатлар, санитария қоидалари, нормалари ва гигиена нормативлари номи)
____________________________________________________________________________________________________________________________________________________________________________________________________________________________________
____________________________________________________________________________________________________________________________________________________________________________________________________________________________________
талаблари бажарилиши текширилганда қуйидагиларни аниқладим:
____________________________________________________________________________________________________________________________________________________________________________________________________________________________________
____________________________________________________________________________________________________________________________________________________________________________________________________________________________________
……………………………………………………………………………………………………...
Ўтказилган текшириш натижаси бўйича Ўзбекистон Республикасининг «Аҳолининг санитария-эпидемиологик осойишталиги тўғрисида»ги Қонуни 12-моддасига асосан ________________________________________________________________________________________________________________________________________________________________
(ариза берувчи)
___________________________________________га қуйидагиларни бажариш тавсия этилади:
_______________
(раҳбарнинг Ф.И.О.)
Т/р
Таклиф этилаётган тадбирлар номи
Ижро муддати
1.
2.
3.
4.
5.
6.
7.
Иштирок этганларнинг Ф.И.О ва имзоси:
1) ________________________________________________________________________________;
2) ________________________________________________________________________________;
Далолатнома «_____» нусхада тузилди.
Далолатноманинг бир нусхасини ижро учун олдим. ___________________________________
______________________________________________________
(ариза берувчининг раҳбари Ф.И.О. ва имзоси)
Озиқ-овқат ва қишлоқ хўжалик маҳсулотларига санитария-эпидемиологик хулоса бериш бўйича давлат хизматини кўрсатишнинг маъмурий
регламентига
4-ИЛОВА
НАМУНА
Ўзбекистон Республикаси
Соғлиқни сақлаш вазирлиги
__________________________________________________________
(муассаса номи)
ОЗИҚ-ОВҚАТ МАҲСУЛОТЛАРИДАН НАМУНАЛАР ОЛИШ БЎЙИЧА _______-СОН
ДАЛОЛАТНОМА
20___ йил «____» ___________________
Объектнинг манзили ва номи _____________________________________________________________________________________________________
____
Намуна олинган вақт ________________
Етказилган вақти ______________________
Ташиш ва сақлаш шароитлари ____________________________________________________________________________________________________
____
Намуна олиш сабаби ___________________________________
Қўшимча маълумотлар _____________________________________________________________________________________________________________
_
_________________________________________________________________________________________________________________________________
__
Намуна тартиб рақами
Намуналар номи
(тури, нави)
Тайёрловчи корхона
Ишлаб чиқариш санаси ва смена сони (№)
Гуруҳнинг (партия) ўлчами ва тартиб сони (№)
Намуна оғирлиги ва ҳажми
Олинган маҳсулот ҳужжат рақами
Идиш ва ўрамнинг тури
Намуна олишни асословчи ҳужжат
(НТД)
Текширув мақсади
Эслатма
______________________________________________________________
__________________
(Намуна олган шахснинг лавозими, Ф.И.О.)
(имзоси)
______________________________________________________________
__________________
(Намуна олишда қатнашаётган объект вакилининг лавозими, Ф.И.О.)
(имзоси)
Озиқ-овқат ва қишлоқ хўжалик маҳсулотларига санитария-эпидемиологик хулоса бериш бўйича давлат хизматини кўрсатишнинг маъмурий
регламентига
5-ИЛОВА
НАМУНА
«ТАСДИҚЛАЙМАН»
__________________________________________
(лаборатория мудири ёки тегишли масъул шахснинг Ф.И.О.)
20__
_
_ «_
_
__» ________________
МАҲСУЛОТЛАРДАН ОЛИНГАН НАМУНАЛАРНИ ТЕКШИРИШ
БАЁННОМАСИ
_
__ йил «____» _________________
Лаборатория номи ____________________________________________________________________________________________________________________________________________
________
(аккредитация гувоҳномасининг рақами, манзили, телефони)
Ариза берувчининг номи __________________________________________________________________
Ишлаб чиқарувчининг номи _______________________________________________________________
Маркалаш маълумотлари __________________________________________________________________
________________________________________________________________________________________
Текширув объекти учун норматив ҳужжат ___________________________________________________
Синов усуллари учун норматив ҳужжат ______________________________________________________
Синов ўтказиш шароитлари ____________________________________________________________________________________________________________________________________
_________________
(ҳарорат, намлик ва бошқа шароитлар)
Текширув ўтказишга жалб қилинган шахс ____________________________________________________
__________________________________________
(Ф.И.О.)
Синовлар ўтказиш натижалари
Кўрсаткичларнинг номи
(талаблар)
Кўрсаткичларнинг аҳамияти
(талаблар)
Кўрсаткичларнинг мослиги
(талаблар)
норматив ҳужжат бўйича
амалдаги
Синов ўтказилган сана ____________________________________________________________________
Қўшимча маълумотлар ____________________________________________________________________
________________________________________________________________________________________
________________________________________________________________________________________
__________________________________
_____________
_________________
(лаборатория мутахассиси Ф.И.О.)
(имзо)
(сана)
__________________________________
_____________
_________________
(лаборатория мудири Ф.И.О.)
(имзо)
(сана)
Озиқ-овқат ва қишлоқ хўжалик маҳсулотларига санитария-эпидемиологик хулоса бериш бўйича давлат хизматини кўрсатишнинг маъмурий
регламентига
6-ИЛОВА
НАМУНА
Электрон ҳужжатнинг идентификация рақами
Ўзбекистон Республикаси Давлат герби тасвири
Ўзбекистон Республикаси Соғлиқни сақлаш вазирлиги ҳузуридаги Санитария-эпидемиологик осойишталик ва жамоат саломатлиги қўмитаси
САНИТАРИЯ-ЭПИДЕМИОЛОГИК ХУЛОСА
Серия
Рақам
__________________________________________________________________________________________________________________________________________________________________________________________________________________________________
(санитария-эпидемиологик хулосани берувчи муассасанинг номи)
__________________________________________________________________________________________________________________________________________________________________________________________________________________________________
(аккредитация гувоҳномасининг олинган йили ва санаси)
Ушбу хулоса билан:
________________________________________________________________________________________________________________________________________________________________________________________________________________
(ишлаб чиқарувчи, келиб чиқиш давлати, олиб келувчи)
___________________________________________________________________________________________________________________________________________________________________________________________________________________________________
__________________________________________________________________________________________________________________________________________________________________________________________________________________________________
(импорт, маҳаллий маҳсулотларга алоқадор норматив-ҳуқуқий ёки бошқа асословчи ҳужжатлар)
Ишлаб чиқарилган (олиб келинган) маҳсулот:
____________________________________________________________________________________________________________________________________________________________________________
________________________________________________________
(маҳсулот номи, миқдори)
__________________________________________________________________________________________________________________________________________________________________________________________________________________________________
(ўтказилган лаборатория текширувлари баённомалари, натижалари)
Санитария қоидалари, нормалари ва гигиена нормативлари, техник регламентлар, стандартлаштиришга доир норматив ҳужжатлар, бошқа норматив ҳужжатларда белгилаб қўйилган хавфсизлик талабларига жавоб беради.
Хулоса берилган:
_____________________________________________________________________________________________________________________________________________________________________________________________________________га,
(муассасанинг номи)
___________________________________________________________________________________________________________________________________________________________________________________________________________________________________
(юридик манзили)
Олиб келувчининг юридик манзили ёки маҳсулот ишлаб чиқарувчининг манзили:
_________________________________________________________________________________________________________________________________________________
__________________________________________________________________________________________________________________________________________________________________________________________________________________________________
Қўлланадиган (фойдаланадиган) соҳа: _________________________________________________________________________________________________________________________________________________________________________________________________
Мақсади: _________________________________________________________________________________________________________________________________________________________________________________________________________________________
(ишлатиш, ташиш, сақлаш хавфсизлигига оид шарт-шароитлар)
Махсус белгилар:
__________________________________________________________________________________________________________________________________________________________________________________________________________________
Берилган сана:
20 ____ йил «____»
______________
Амал қилиш муддати
______________________________________________________________________________________________________
_________________________________________________________________
QR-код
(санитария-эпидемиологик хулосани берувчи муассаса бошлиғи Ф.И.О)
Озиқ-овқат ва қишлоқ хўжалик маҳсулотларига санитария-эпидемиологик хулоса бериш бўйича давлат хизматини кўрсатишнинг маъмурий
регламентига
7-ИЛОВА
НАМУНА
Электрон ҳужжатнинг идентификация рақами
Ўзбекистон Республикаси Давлат герби тасвири
Санитария-эпидемиологик экспертиза ўтказишни рад этиш ҳақида
ХАБАРНОМА*
________________________________________________________________________________________________________________________________________________________________________________________________________
қонунчилик ҳужжатларида
(ваколатли органнинг номи)
_________________________
белгиланган тартибда ва муддатларда Сизнинг 20____ йил «_____» _______________даги _______________-сон сўровномангизни кўриб чиқиб, санитария-эпидемиологик экспертиза ўтказиш рад этилганлигини маълум қилади.
Рад этиш асослари:
1.
2.
3.
..........................................................................................................................................................................................................................................................................................................................................................................................................................................................
......................................................
Камчиликларни бартараф этиш учун тавсиялар:
1.
2.
3.
...........................................................................................................................................................................................................................................................................................................................................................................................................................................................
.......................................................
*Ахборот тариқасида маълум қилинадики, мазкур хабарнома юборилган кундан бошлаб ариза берувчи 5 кун ичида камчиликларни бартараф этиб, қайта мурожаат қилганда йиғим ундирилмайди.
____________________________________________
QR-код
(ваколатли орган раҳбарининг Ф.И.О.)
Вазирлар Маҳкамасининг 2025 йил 13 ноябрдаги 720-сон
қарорига
2-ИЛОВА
Ўзбекистон Республикаси Ҳукуматининг ўз кучини йўқотган деб ҳисобланаётган айрим қарорлари
РЎЙХАТИ
1. Вазирлар Маҳкамасининг «Маҳсулотларни сертификатлаштириш тартиботини соддалаштиришга доир қўшимча чора-тадбирлар тўғрисида» 2004 йил 6 июлдаги 318-сон қарори 1-бандининг
иккинчи хатбошиси
ва унга
1-илова
.
2. Вазирлар Маҳкамасининг «Маҳсулотларни давлат рўйхатидан ўтказиш ва мувофиқликни баҳолаш тартибларига оид низомларни тасдиқлаш тўғрисида» 2024 йил 14 августдаги 502-сон қарорига 6-илованинг 1-банди «а» кичик бандининг
учинчи хатбошиси
ва
«б» кичик банди
.
(Қонунчилик маълумотлари миллий базаси, 14.11.2025 й., 09/25/720/1052-сон)